Bafta-droom word nagmerrie vir topakteur | Nuus24
Londen – Die Britse akteur Eddie Redmayne is siek ná hy Sondag glo voedselvergiftiging by die Bafta-toekennings opgedoen het.Die 31-jarige Redmayne was by die toekenningsgeleentheid om sy rolprent Les Miserables te ondersteun, wat onder andere as die beste Britse rolprent benoem is.Les Miserables het uiteindelik vier toekennings ontvang.“Eddie het erge voedselvergiftiging opgedoen. Dit was moeilik vir hom om dit tot hier te maak, maar hy het sy beste gedoen,” het ‘n bron aan USmagazine gesê.Redmayne moes ‘n toekenning saam met Lincoln se Sally Field aanbied, maar het op die nippertjie onttrek omdat hy te siek was. Hy is bekend vir sy rolle in My Week with Marilyn, The Good Shepherd en Elizabeth: The Golden Age.– Volg Nuus24 op Twitter